**Վլադա Ավրամով** (սերբ.՝ Влада Аврамов, ապրիլի 5, 1979(1979-04-05), Նովի Սադ, ՀՍՖՀ), սերբ ֆուտբոլիստ, դարպասապահ, որը երկրի ազգային հավաքականում անցկացրել է երկու խաղ։

Կենսագրություն
--------------

### Ակումբային կարիերա

Ավրամովն իր կարիերան սկսել է «Վոյվոդինա» (Նովի Սադ) ակումբում, որտեղ նորամուտը նշել է 19 տարեկանում Սերբիայի առաջնությունում 1999 թվականին, անցկացրել է 16 հանդիպում։ 2000 թվականին դարպասում իր խաղով գրավել է եվրոպական շատ ակումբների ուշադրությունը։

2001 թվականի ամռանը նրան գնել է իտալական «Վիչենցան», Սերիա B-ում նրա նորամուտը կայացել է «Կալյարիի» հետ խաղում։ «Վիչենցայում» անցկացրած հինգ տարիների ընթացքում նա մասնակցել է 86 հանդիպման։ 2005/06 մրցաշրջանում նա վարձավճարով խաղացել է «Պեսկարայում»։

2006 թվականի հունիսին տեղափոխվել է «Ֆիորենտինա», որի հետ կնքել է չորս տարվա պայմանագիր։ Բայց ավելի փորձառու դարպասապահներ Սեբաստիան Ֆրեյի և Բոգդան Լոբոնցի կողմից մրցակցության պատճառով վարձավճարով տեղափոխվել է «Տրևիզո», որտեղ դարձել է հիմնական դարպասապահ և անցկացրել 38 հանդիպում։ 2007 թվականի ամռանը վերադառնալով Ֆլորենցիա՝ դարձել է թիմի երկրորդ դարպասապահը, Սերիա A-ում իր նորամուտը նշել է 2008 թվականի փետրվարի 17-ին «Ֆիորենտինա» - «Կատանիա» (2-1) խաղում։

2011 թվականի հուլիսի 19-ին «Կալյարի» ակումբը «Ֆիորենտինայից» գնել է խաղացողի նկատմամբ բոլոր իրավունքները։ Երկու մրցաշրջանի ընթացքում Ավրամովը հիմնական դարպասապահ Միքայել Ագացիի փոխարինողն էր, բայց 2013/2014 մրցաշրջանում նա կանոնավոր կերպով խաղում էր՝ անցկացնելով 23 հանդիպում Սերիա A-ում։

2014 թվականի հուլիսի 19-ին Ավրամովը տեղափոխվել է «Տորինո», սակայն, ոչ մի խաղ չխաղալով թիմի կազմում, նույն տարվա սեպտեմբերի 1-ին մեկ տարով վարձավճարով տրվել է «Ատալանտային»։ «Ատալանտայում» նա փոխարինող դարպասապահ էր և մրցաշրջանի ընթացքում մասնակցել է ընդամենը երեք խաղի։ 2015 թվականի ամռանը Ավրամովը ստացել է ազատ գործակալի կարգավիճակ։

2015 թվականի սեպտեմբերի 2-ին Ավրամովը պայմանագիր է կնքել ճապոնական «Տոկիո» ակումբի հետ։ Թիմում նա անցկացրել է չորս ամիս, որի ընթացքում 8 հանդիպում է անցկացրել Ճապոնիայի առաջնությունում։ 2015 թվականի դեկտեմբերի 27-ին, պայմանագրի ժամկետի ավարտից հետո, հեռացել է Ճապոնիայից։

### Միջազգային կարիերա

Ավրամովը Սերբիայի ազգային հավաքական է հրավիրվել 2006 թվականին։ Եվրոպայի 2008 թվականի առաջնության ընտրական մրցաշարի ժամանակ նա թիմի պահեստային դարպասապահն էր։ Նորամուտը հավաքականում տեղի է ունեցել 2007 թվականի նոյեմբերի 21-ին Լեհաստանի ազգային հավաքականի հետ խաղում։ Ավրամովը խաղադաշտում անցկացրել է ամբողջ հանդիպումը, որն ավարտվել է 2-2 հաշվով։ 2007 թվականի նոյեմբերի 24-ին նա ազգային հավաքականում անցկացրել է իր երկրորդ և վերջին հանդիպումը, որում Սերբիայի հավաքականը 1-0 հաշվով հաղթել է Ղազախստանի ազգային թիմին։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  ««Фиорентина» подписала Аврамова». Спорт-Экспресс. 2006 թ․ հունիսի 7. Վերցված է 2016 թ․ մայիսի 27-ին.
3. ↑  «Ultim'ora: Avramov e Gozzi al Cagliari» (իտալերեն). Sito ufficiale del Cagliari Calcio. 2011 թ․ հուլիսի 19. Արխիվացված է օրիգինալից 2012 թ․ մարտի 30-ին. Վերցված է 2011 թ․ հուլիսի 19-ին.
4. ↑  «Avramov al Toro» (իտալերեն). TORINO FC S.p.a. 2014 թ․ հուլիսի 19. Արխիվացված է օրիգինալից 2016 թ․ մարտի 12-ին. Վերցված է 2016 թ․ մայիսի 27-ին.
5. ↑  «Avramov all'Atalanta» (իտալերեն). TORINO FC S.p.a. 2014 թ․ սեպտեմբերի 1. Վերցված է 2016 թ․ մայիսի 27-ին.
6. ↑  «F.C.TOKYO acquire Vlada Avramov» (անգլերեն). Tokyo Football Club Co. 2015 թ․ սեպտեմբերի 2. Արխիվացված է օրիգինալից 2016 թ․ հոկտեմբերի 11-ին. Վերցված է 2016 թ․ մայիսի 27-ին.
7. ↑  «Vlada Avramov now out of contract» (անգլերեն). Tokyo Football Club Co. 2015 թ․ դեկտեմբերի 27. Արխիվացված է օրիգինալից 2016 թ․ հոկտեմբերի 11-ին. Վերցված է 2016 թ․ մայիսի 27-ին.

Արտաքին հղումներ
----------------

* Պրոֆիլը gazzetta.it կայքում(իտալ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Վլադա Ավրամով» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AIC · AS.com · BDFA · BDFutbol · ESPNFC.com · eu-football.info (խաղացող) · FootballDatabase.eu · J.League (խաղացող) · National Football Teams.com · Reprezentacija.rs · Soccerbase (խաղացող) · Soccerway · Transfermarkt (խաղացող) · Transfermarkt (մարզիչ) · TuttoCalciatori.Net (խաղացող) · worldfootball.net (խաղացող) · ՈւԵՖԱ |

 |